open-index/open-wikipedia-markdown huggingface dataset:
Kwame Nkrumah

**Kvamė Nkruma** (*Kwame Nkrumah*, 1909 m. rugsėjo 21 – 1972 m. balandžio 27 d.) – įtakingas XX amžiaus panafrikanizmo judėjimo, siekiančio politinės Afrikos žemyno vienybės, šalininkas ir Ganos bei jos pirmtako Aukso Kranto lyderis nuo 1952 m. iki 1966 m.

## Biografija

Kvamė Nkruma gimė 1902 m. Nkrofulyje, Aukso Krante. Motina – Nianiba. 1930 m. baigęs prestižinę Akros Ačimotos mokyklą, mokėsi katalikiškoje seminarijoje, o vėliau dėstė katalikiškoje mokykloje Aksime. 1935 m. išvyko į Jungtines Valstijas. Ten studijavo Linkolno universitete Pensilvanijoje, 1939 m. įgijo bakalauro laipsnį, 1942 m. baigė Fi Beta Sigma broliją (*Phi Beta Sigma*) ir įgijo teologijos bakalauro; tais pačiais metais – ir Pensilvanijos universitete mokslų magistro, o 1943 m. – menų ir filosofijos magistro laipsnį. Aktyviai dalyvavo visuomeninėje veikloje, skaitė paskaitas politikos mokslų temomis, buvo išrinktas Amerikos ir Kanados Afrikos studentų organizacijos prezidentu, dalyvavo studentų teatro pastatymuose, studentų laikraštyje *The Lincolnian* parašė esė apie europiečių vyriausybes Afrikoje.

Gyvendamas JAV K. Nkruma pamokslavo juodųjų presbiterionų bažnyčiose Filadelfijoje ir Niujorke. Skaitė knygas, susijusias su teologija ir politika, privačiai studentus mokė filosofijos. K. Nkruma 1943 m. susitiko ir diskutavo su JAV trockistais intelektualais – iš Trinidado kilusiu C. L. R. James, emigrante iš Rusijos Raja Dunajevskaja bei kinų kilmės amerikiečiu Grace Lee Boggs.

K. Nkruma 1945 m. gegužę atvyko į Londoną studijuoti Londono ekonomikos mokykloje. Po susitikimo su Džordžu Padmoru, Nkruma padėjo organizuoti penktąjį panafrikietišką kongresą Mančesteryje, vėliau įkūrė Vakarų afrikos nacionalinį sekretariatą, siekusį Afrikos dekolonizacijos. K. Nkruma taip pat buvo Vakarų Afrikos studentų sąjungos (WASU) viceprezidentas.

Kvamei Nkrumai garbės daktaro vardus suteikė Linkolno universitetas, Maskvos valstybinis universitetas, Kairo universitetas, Jogailos universitetas, Rytų Berlyno Humboldtų universitetas, kiti universitetai.

## Žymos

## Nuorodos
* Ghana-pedia puslapis - Dr. Kvamė Nkruma .
Bulgarijos futbolo sąjunga

**Bulgarijos futbolo sąjunga** () – Bulgarijos futbolo vykdomoji institucija. Bulgarijos futbolo sąjunga organizuoja futbolo lygą: A profesionalų futbolo grupę ir Bulgarijos vyrų futbolo rinktinę. Nuo 2005 m. futbolo sąjungos prezidentas yra Borislavas Mikhailovas, pakeitęs Ivaną Slavkovą.

## Istorija

Sąjunga įkurta 1923 m. Sofijoje kaip futbolo departamentas Bugarijos nacionalinėje sporto federacijoje, kuri egzistavo iki 1944 m. revoliucijos. Iki 1948 m. už Bulgarijos futbolą atsakinga institucija buvo žinoma kaip Centinis futbolo komitetas. Nuo 1948 m. iki 1962 m. vadinosi Respublikinis futbolo skyrius. Tarp 1962 m. ir 1985 m. vadinosi Bulgarijos futbolo federacija. 1985 m. birželio 27 d. pavadinimas buvo pakeistas į Bulgarijos futbolo sąjungą. Pavadinimas išliko iki šių dienų.

## Nuorodos
* Oficiali svetainė
Čekijos Respublikos futbolo asociacija

**Čekijos Respublikos futbolo asociacija** () – Čekijos futbolo vykdomoji institucija. Organizuoja futbolo lygas: Gambrinus ligą, Čekijos II lygą, taip pat Čekijos vyrų futbolo rinktinę. Dabartinis asociacijos prezidentas yra Martin Malík.

## Istorija

Įkurta 1901 m. Prahoje. 1918–1993 m. gyvuojant Čekoslovakijai Čekijos futbolo asociacija priklausė Čekoslovakijos futbolo asociacijai. Čekijos asociacija Čekoslovakijos laikais organizuodavo varžybas pradedant 2-ąja pakopa ir žemiau, taip pat rengdavo Čekijos futbolo taurės turnyrus, kurių nugalėtojai žaisdavo dėl Čekoslovakijos futbolo taurės.

1993 m. Čekijai ir Slovakijai tapus savarankiškomis šalimis, Čekijos futbolo asociacija vėl tapo nacionalinio lygmens futbolo federacija.

## Nuorodos
* 
* Asociacijos svetainė
Simon Aspelin

**Simonas Aspelinas** (; g. 1974 m. gegužės 11 d.) – profesionalus Švedijos tenisininkas. Šiuo metu ATP dvejetų reitinge jis užima 23 vietą. Aukščiausias jo pasiekimas reitinge buvo septintoji vieta. Per savo karjerą Simonas laimėjo jau 11 ATP dvejetų titulų. 2008 metais, Pekino vasaros olimpinėse žaidynėse jis kartu su Tomu Johansonu laimėjo olimpinį sidabro medalį. Simonas gimė Švedijoje. Dabar jis gyvena Londone, JK. Aspelinas profesionalu tapo 1998 metais. Simoną treniruoja jo tėtis Olofas Aspelinas.
Mongolijos geografija

Mongolija yra valstybė Centrinėje Azijoje. 

Didesnioji Mongolijos dalis yra 1000−2000 m virš jūros lygio. Šalies vakarus užima kalnai: Mongolijos Altajus (apie 1000 km ilgio; aukščiausias taškas − Munch Chairchano kalnas 4362 m), Gobio Altajus, Changajus. Mongolijos šiaurėje yra Chentėjaus kalnynas. Šiaurėje ir šiaurės vakaruose kalnai suskaidyti tarpukalnių įdubų ir slėnių (*Didžiųjų ežerų duburys*, *Ežerų slėnys*, *Orchono* ir *Selengos* upių slėniai). Mongolijos rytuose − aukštosios lygumos, žemėjančios į šiaurės rytus; didelę jų dalį užima Gobio dykuma. Geologiniu požiūriu Mongolijos teritorija yra Uralo−Mongolijos−Ochotsko geosinklininės juostos dalis. 

Ulan Batoro apylinkėse yra Čoibalsan Ulos rezervatas.

## Augalija
Apie 60 % Mongolijos teritorijos užima kaštoniniai dirvožemiai. Yra įdruskėjusių rudųjų dirvožemių (daugiausia Gobyje), juodžemių (kalnuose), pievų dirvožemių (upių slėniuose ir prie ežerų). Mongolijoje yra >2000 augalų rūšių. Šiaurėje ir šiaurės rytuose (lygumose) − stepės, pietuose ir pietryčiuose − pusdykumės ir dykumos (Gobis). Kalnuose daugiausia miškastepių landšaftai; miškai (~10 % teritorijos) auga šiaurės ir šiaurės vakariniuose šlaituose.

## Klimatas

Mongolijoje vyrauja vidutinių platumų kontinentinis klimatas. Sausio vidutinė temperatūra šiaurėje -35 °C, pietuose -10 °C. Vasara trumpa: liepos vidutinė temperatūra 18−26 °C. Šiaurėje iškrinta 200−300 mm kritulių per metus, pačiuose pietuose 100 žinduolių rūšių. Labiausiai paplitę:
*Graužikai: sibiriniai švilpikai, smiltpelės, šokliai, žiurkėnai, pelėnai; pasitaiko kiškių tolajų, cyplių; aklimatizuotos ondatros. Miškuose gyvena sabalai, voverės, voverės skraiduolės, burundukai. 
*Kanopiniai: kulanai, antilopės (džeiranai, dzerenai, saigos), stirnos, maralai, briedžiai, kabargos. Daug vilkų, lapių. 
*Endeminiai gyvūnai: laukiniai kupranugariai, Prževalsko arkliai, Gobio lokiai. 

## Šaltiniai
*Lietuviškoji tarybinė enciklopedija 7 t., 599 psl.

## Nuorodos
*Mongolijos ežerų katalogas (anglų, ispanų, mongolų k.)
Jakiai

**Jakiai** (, savivardis – *Yoeme*) – indėnų tauta, gyvenanti šiaurės vakarų Meksikoje (Sonoroje) bei pietvakarių JAV (Arizonoje). Populiacija – apie 32 tūkst. žmonių. Kalba jutų-actekų kalbų šeimai priklausančia jakių kalba.

Nuo seno gyveno Jaki upės slėnyje. Nors ispanai jakių neužkariavo, tačiau pasiuntė jėzuitų misijas, kurios atvertinėjo indėnus į krikščionybę. Iš misijų susikūrė 8 miesteliai: Potamas, Vikamas, Torimas, Bakumas, Kokoritas, Huirivisas, Belemas ir Rahumas. 1730 m. ispanų kolonijinė valdžia misijas panaikino, todėl prasidėjo ispanų ir jakių susirėmimai. XIX a. jakių vadas Chuanas Banderasas bandė suvienyti joremių, pimų ir opatų tautas kovai su meksikiečiais, tačiau to padaryti nepavyko, o jakiai smarkiai nukentėjo nuo kolonistų. Meksikos valdžia 1868 m. įvykdė masines žudynes, bažnyčioje sudegindama 150 jakių. XIX a. kitas žymus vadas Kachemė (*Cajemé*) nesėkmingai bandė iškovoti nepriklausomybę. Valdant Porfirijui Diasui daug jakių ištremta dirbti į Jukatano plantacijas, didelė dalis pabėgo į JAV ar giliau į Sonoros dykumą. 1918 m. jakiai ir amerikiečiai susidūrė Lokių slėnio mūšyje, tačiau didelių aukų išvengta. 1964 m. netoli Taskono jakiams paskirtas 202 akrų žemės plotas. 1978 m. įkurta Paskvos jakių rezervacija.

Verčiasi žemės ūkiu (augina kukurūzus, pupeles, sojas, kviečius, dygminus), žvejoja, medžioja. Namus statė iš plaušplyčių, nendrių, palmių lapų, tačiau dabar gyvena iš cemento ir skardos pastatytuose būstuose. Nors oficialiai priėmė krikščionybę, jakiai tebėra išlaikę daug senojo tikėjimo bruožų. Turi su augalais, lietumi, dvasių kvietimu susijusių ritualų. Tradicinis jakių šokis – elnio šokis.

Karloso Kastanedos knygų herojus Don Chuanas yra jakių žynys.
Chuanas Matusas

**Chuanas Matusas** (*Juan Matus*), dažniausiai tiesiog **Don Chuanas** – Karloso Kastanedos knygų pagrindinis herojus. Aprašomas kaip indėnų jakių genties šamanas, gyvenęs XX a. 7 dešimtmetyje kažkur netoli JAV-Meksikos sienos. Dėl don Chuano egzistavimo realumo diskutuojama.

Kastaneda savo kūriniuose aprašo don Chuaną kaip indėnų žynį. Jį jam parodęs kažkoks pažįstamas. Kastaneda norėjęs sužinoti iš Don Chuano apie psichotropinio augalo pejotlio savybes ir jo panaudojimą. Kastanedai indėnas pasirodo esąs keistuolis, tačiau tuo pat metu jį sudomina jo nepaaiškinami gebėjimai. Don Chuanas nepasakoja apie savo praeitį, tik sako jos atsisakęs. Visgi, iš tolesnių pasakojimų sužinoma, kad seniau don Chuanas piktnaudžiavęs alkoholiu, rūkymu, tačiau neminimas dvasinis mokytojas parodęs jam jėgos kelią. Nevedęs, gyvena vienas, skurdžiai, maitinasi dykumoje sumedžiojamais gyvūnais, nors ir senas, pasižymi didele fizine ištverme. Kastaneda tampa don Chuano mokiniu. Indėnas antropologą moko Kario kelio: rasti jėgos vietas, sustabdyti pasaulį, išmokti nedarymo, aiškina apie dvasinės erdvės gyvenimo filosofiją.

## Šaltiniai
Kojos kalnas

**Kojos kalnas** (高野山 *Kōya-san*) – kalnuota teritorija Vakajamos prefektūros šiaurės rytuose, į pietus nuo Osakos. Šio kalno simbolinį centrą, viršūnę, žymi budistinė šventykla Kongobudži (). 

Japonijoje yra ne vienas Kojos kalnas.

## Šingono budizmo vietovės
819 m. kalne įsikūrė vienuolis Kūkai ir čia pradėjo Šingono, Japonijos budistų sektos, tradiciją. Kojos kalne yra šios svarbios šingono vietos:
* Okunoinas (), Kūkai mauzoliejus, apsuptas milžiniškų kapinių (didžiausių Japonijoje).
* Dandžiogaranas (), Kojos kalno centras. 
** Konpono pagoda (), a pagoda, kuri pagal Šingon doktriną reiškia centrinį tašką mandalos, kuri dengia ne tik kalną, bet ir visą Japoniją.
* Kongobudži, Šingon sektos būstinė.

## Pasaulio paveldas
2004 m. keturios Kojos kalno vietovės su kitais Kii kalnų šventvietėmis ir piligrimų keliais įtrauktas į UNESCO Pasaulio paveldo sąrašą:
* Kongobudži su susijusiais objektais;
* Džisoninas (), kita svarbi šingono šventykla;
* Niucuhimės maldykla (), šintoizmo maldykla;
* Niukanšiofu maldykla (), šintoizmo maldykla.

## Nuotraukos

File:Danjogaran Koyasan02s5s3200.jpg|Dandžiogarano pagrindinis pastatas 
File:Danjogaran Koyasan08n4272.jpg|Dandžiogarano vakarinė pagoda
File:Danjogaran Koyasan23n3200.jpg|Dandžiogarano rytinė pagoda
File:Danjogaran Koyasan18n3200.jpg|Dandžiogarano Fudo pagoda
File:Danjogaran Koyasan05s5s4272.jpg|Dandžiogarano Sano-in
File:Kongobuji Temple, Koyasan, Japan - front facade.JPG|Kongobudži šventykla
File:Kongobuji Temple, Koyasan, Japan - Banryutei rock garden.JPG|Banriūtei uolų sodas, Kongobudži šventykla
File:Kongosanmaiin Tahoto.JPG|Kongozan maiin pagoda 
File:Okunoin-Cemetery.jpg|Okunoin kapinės
File:20120310-KoyaOdaNobunagaNoHaka.jpg|Oda Nobunaga kapas
Image:Okunoin Cemetery, Koyasan, Japan.JPG|Okunoin kapinės
Image:Tokugawa Mausoleums, Koyasan, Japan.JPG|Tokugavų mauzoliejus
Toljatis

**Toljatis** (iki 1964 m. ***Stavropolis***) − miestas Rusijoje, Samaros srityje, Volgos kairiajame krante; 95 km nuo Samaros. Kitam Volgos krante priešais Toljatį yra Žiguliovsko miestas. Toljatyje yra Volgos automobilių gamykla, cemento pramonės mašinų, elektrotechnikos, sintetinio kaučiuko gamyklos. Mieste veikia keli universitetai, kraštotyros, dailės, technikos muziejai, Dramos, lėlių ir kiti teatrai, cirkas. Didelis transporto centras − veikia Toljačio oro uostas, upių miestas, nutiesti geležinkeliai ir automobilių keliai į Samarą, Ufą, Penzą.

Toljatis kartais vadinamas Rusijos „Detroitu ant Volgos“. Šiame mieste įsikūrusi Rusijos automobilių gamintoja „AvtoVAZ“, kuri yra stambiausias vietos bendruomenės darbdavys ir miestą formuojanti įmonė. Dėl šios priežasties, Toljatis laikomas didžiausiu Rusijoje monomiestu.

## Istorija
Miesto pradžia − 1737 m. pastatyti įtvirtinimai. 1780 m. ir 1946 m. Stavropolis gavo miesto teises. Pastačius Volgos hidroelektrinę, vieta, kur stovėjo Stavropolis, buvo užtvindyta, o miestas dabartinėje vietoje pradėtas statyti XX a. viduryje. 

## Sportas
* FK Lada Tolʹâtti (futbolo klubas)
* „Torpedo“ stadionas, kurio talpa 18 tūkst. žiūrovų.

## Šaltiniai

## Nuorodos
* Oficiali miesto internetinė svetainė  (rusų k.)
Europos Sąjungos specialiosios teritorijos

**[[Europos Sąjunga|Europos Sąjungos]] specialiosios teritorijos** – 27 bendrijos šalims narėms priklausančios specialios teritorijos, kurios dalinai priklauso Europos Sąjungai. Dalyje tokių regionų neplėtojama Europos Sąjungos teisė, nevyksta rinkimai, jos nėra Šengeno sutarties zonos narės.

## Specialiosios teritorijos

## Buvusios teritorijos
Žemiau pateiktas Europos Sąjungos specialiųjų teritorijų sąrašas, pagal pasitraukimo pirmumą:

* Kambodža
* Vietnamas
* Tunisas
* Marokas
* Saro kraštas
* Kamerūnas 
* Togas
* Malis
* Senegalas
* Madagaskaras
* Kongo Demokratinė Respublika
* Somalis
* Beninas
* Nigeris
* Burkina Faso
* Dramblio Kaulo Krantas
* Čadas
* CAR
* Kongo Respublika 
* Gabonas
* Mauritanija
* Burundis 
* Ruanda
* Nyderlandų Naujoji Gvinėja

* Alžyras
* Bahamos
* Grenada 
* Komorai 
* Surinamas
* Seišeliai
* Prancūzijos Somalilandas
* Saliamono salos
* Tuvalu 
* Dominika
* Sent Lusija
* Kiribatis
* Sent Vinsentas ir Grenadinai
* Zimbabvė
* Vanuatu 
* Belizas 
* Antigva ir Barbuda
* Sent Kitsas ir Nevis
* Brunėjus
* Vakarų Berlynas
* Honkongas
* Makao 
* Rytų Timoras

## Nuorodos
* Oficiali ES svetainė
Thomas Johansson

**Karlas Tomas Konis Johansonas** (; g. 1975 m. kovo 24 d.) – profesionalus Švedijos tenisininkas. Jis geriau žinomas kaip tiesiog **Tomas Johansonas**. Per savo karjerą Tomas laimėjo jau 9 ATP titulus. Šiuo metu ATP reitinge jis užima 603 vietą. Aukščiausias jo pasiekimas reitinge buvo septintoji vieta. Johansonas yra olimpinio sidabro medalio laimėtojas ir Australian Open čempionas.

## Asmenininis gyvenimas
Jo vaikystės idealas buvo švedas Matsas Vilanderis, kuris yra Deviso Taurėje yra Švedijos kapitonas. Tomas yra populiarios kultūros gerbėjas, jis skaito autoriaus, švedo Heningo Mankelio knygas, National Geographic žurnalą ir žiūri TV šou Friends (jis turi įsirašęs beveik kiekvieną seriją). Jo mėgstamiausi aktoriai yra Elas Pacino ir Robertas DeNiro. Johansonas yra muzikos grupių U2, Depeche Mode ir Kent fanas. Tomas yra entuziastingas golfo ir grindų riedulio žaidėjas. Johansonas yra ir ledo ritulio fanas, jis dažnai žiūri Linköpings HC ir Djurgårdens IF komandų rungtynes. 2005 metų gruodžio 3 dieną, Johansonas vedė Džizelą Kaltencher.

## Didžiojo Kirčio turnyrų finalai
### Vienetai: 1 (1-0)
Jonas Björkman

**Jonas Larsas Bjorkmanas** (; g. 1972 m. kovo 23 d.) – buvęs profesionalus Švedijos tenisininkas. Jis savo karjerą baigė 2008 metais. Per savo karjerą Jonas laimėjo 6 vienetų ir 54 dvejetų ATP titulus. Aukščiausias jo pasiekimas ATP reitinge buvo ketvirtoji vieta. Bjorkmanas profesionalu tapo 1991 metais. Šiuo metu jis gyvena Monte Karle, Monake.

## Biografija

Jis yra teniso trenerio Larso Bjorkmano sūnus. Jonas pradėjo žaisti tenisą būdamas šešerių metų amžiaus. Johansonas yra dešiniarankis ir jis puikiai žaidžiai prieš kairiarankius. Taip yra todėl, kad jo tėtis yra kairiarankis. Jono vaikystės idealai buvo Matsas Vilanderis ir Štefanas Edbergas.

## Didžiojo Kirčio turnyrų mišriųjų dvejetų finalai: 2 (0-2)
Frédéric Niemeyer

**Frederikas Nymajeris** (; g. 1976 m. balandžio 24 d.) – profesionalus Kanados tenisininkas, olimpietis. Aukščiausia jo pasiekta vieta ATP reitinge buvo 134. Per savo karjerą Nymajeris nelaimėjo nei vieno ATP titulo. Tačiau jis laimėjo septynis *ATP Challenger Series* titulus. Frederikas gimė Kambeltone, Naujajame Brunsvike, Kanadoje. Dabar jis gyvena Šerbruke, Kvebeke. Frederikas profesionalu tapo 1998 metais. Žaisdamas tenisą Nymajeris laimėjo jau 530 673 JAV dolerius.

## Šaltiniai
Nahualis

**Nahualis, Nagualis** () – dvasia globėja Mezoamerikos tikėjimuose. Tai teriomorfinis angelas-sargas, pasireiškiantis gyvūno (jaguaro, kojoto, erelio ar kt.) pavidalu.

Pavadinimas *nahual* kilo iš nahuatlių kalbos ir reiškia magijos praktikuotoją. Pagal žmogaus gimimo datą nustatoma, koks gyvūnas bus jo nahualis. Nahuatlių žodis *[[tonalis|Tonal]]* žymi dieną ir su ja asocijuotą gyvūną. Gimę po jaguaro ženklu buvo laikomi turintys ypatingų magiškų galių. Nahualizmo globėju laikytas dievas Teskatlipoka. Tikėjimas nahualiu buvo būdingas ne tik actekams, bet ir kitoms Mezoamerikos tautoms.

Dėl krikščionybės įtakos dabar Meksikoje nahualiu laikoma piktoji dvasia, raganius, sugebantis naktį pasiversti gyvūnu (pelėda, šikšnosparniu, kalakutu) ir daryti bloga nekaltiems žmonėms (gerti jų kraują, vogti turtą, nešti ligas). Chakatekų tikėjimu nahualiai baudžia tuos, kurie giminiuojasi su metisais ar baltaisiais.

Karloso Kastanedos knygose Don Chuanas nahualiu įvardina begalinę ir nesuvokiamą transcendentinę realybę.
Filippo Volandri

**Filipas Volandris** (; g. 1981 m. rugsėjo 5 d.) – profesionalus Italijos tenisininkas, olimpietis. . Aukščiausia jo pasiekta vieta ATP reitinge buvo 25. Volandris gimė ir dabar gyvena Livorne, Italijoje. Per savo karjerą Filipas yra laimėjęs 2 ATP titulus. Volandris profesionalu tapo 1997 metais. Jis žaisdamas tenisą užsidirbo jau 2 576 044 JAV dolerių. Filipą treniruoja Fabricijus Fanučis. Volandris pradėjo žaisti tenisą būdamas septynerių metų amžiaus. Jo tėtis, Renatas, yra farmacijos kompanijos vadovas, o mama, Donatela, namų šeimininkė.

## Šaltiniai
Britų Gviana

**Britų Gviana** () – buvusi Jungtinės Karalystės kolonija Pietų Amerikos šiaurės rytuose, dabartinės Gajanos teritorijoje. Sostinė – Džordžtaunas.

Regioną pirmieji kolonizavo olandai, tačiau 1796 m. britai šias kolonijas (Esekibą, Demerarą ir Berbisą) užėmė. Nors 1802 m. jie tas kolonijas grąžino, bet vėliau vėl užėmė. 1814 m. jos oficialiai tapo Jungtinės Karalystės valdomis. Britų Gviana sudaryta 1831 m. sujungus kolonijas. Sostine paskelbtas Džordžtaunas (olandų laikais vadintas Stabruku).

Pradžioje visa kolonijos ekonomika rėmėsi cukranendrių auginimu, tačiau smukus cukraus kainoms pradėti kiti verslai – ryžių auginimas, iškasenų gavyba, medienos kirtimas. Nors XIX a. pab. rasti nemaži aukso ir deimantų telkiniai, pelningiausia iškasena tapo boksitas. Pramonė vystyta labai menkai (cukraus gamyba, alaus, miltų pramonė). Ekonomikoje dominavo britų įmonės.

1966 m. gegužės 26 d. Britų Gviana paskelbė nepriklausomybę ir tapo Gajanos Respublika.
Donativas

**Donativas** (, dgs. *donativa*) – Romos imperatoriaus piniginė dovana legionų ar pretorionų gvardijos kareiviams.

Respublikos laikais donativus dalindavo triumfo proga, o dalinamus pinigus gaudavo iš parduoto karo grobio.

Donativų dalinimo tikslai būdavo įvairūs. Donativais dėkodavo už pagalbą, jais užprašydavo paslaugų ateityje. Donativus paprastai dalindavo imperatoriaus valdymo pradžioje. II–III a. ši papirkimo forma tapo būtina norint sėkmingai valdyti Romoje. Juos naudojo visi kareiviai imperatoriai 235–248 m. Pretorionų gvardija, visada buvusi netoli imperatorių, visada buvo grėsmė saugumui. Romoje besibazavusios kohortos būdavo sunkiai nuraminamos ir greitos nužudyti nepatikusį imperatorių. Dalinamas donativas būdavo patogi priemonė pretorionų palankumui įgyti.

Imperatorius Augustas pretorionams suteikė didelį donativą savo testamentu. O pradedant Tiberijaus valdymu donativų dalijimas pasidarė praktiškai privalomas.

Donativą gavę pretorionai nekreipė dėmesio į tai, kad jų prefektas Sejanas (*Sejanus*) prarado valdžią. Kiekvienas pretorionas gavo po 10 auksinių už tai, kad negins Sejano. 41 m., po Kaligulos nužudymo, pretorionų gvardija palaikė Klaudijų, ir netrukus Senatas sužinojo, kad gvardija pasodino Klaudijų į sostą. Klaudijus pretorionams davė po 150 auksinių. Donativų tradicijai įsigalėjus 193 m. pretorionai surengė aukcioną Romos imperatoriaus vietai užimti, kurį laimėjo Didijus Julianas.

## Nuorodos
Fiodoras Pokrovskis

**Fiodoras Pokrovskis** (, 1855 m. Kostromos gubernija – 1903 m. liepos 31 d. Podolskas, Maskvos gubernija) – Lietuvos archeologas, muziejininkas.

## Biografija
Baigė Sankt Peterburgo dvasinę akademiją. 1884–1902 m. Vilniaus Senienų muziejaus vedėjas. 1892–1895 m. tyrė Švenčionių, Vilniaus, gretimų Baltarusijos apskričių 28 pilkapynus, juose ištyrė 212 pilkapių su IV a. – XII a. kapais bei kelis piliakalnius. 1892 m. išleido albumą „Vilniaus senienų muziejus“. 1893–1899 m. sudarė Vilniaus, Gardino ir Kauno gubernijų archeologinius žemėlapius.

## Tyrimai
Tyrė ir aprašė Lietuvos archeologijos paminklus:
Akvieriškės piliakalnis, Batakių piliakalnis, Bogutiškės piliakalnis, Kalniškių piliakalnis, Krėvos pilis, Mėžionių pilkapynas, Rūdaičių piliakalnis, Sarių pilkapynas, Vadagių piliakalnis ir kitus.

## Bibliografija
* Покровский Ф. В. Описание Виленского музея древностей, Вильна, 1892.
* Покровский Ф. В. Археологическая карта Виленской губернии. Вильна, 1893.
* Покровский Ф. В. Археологическая карта Гродненской губернии. Вильна, 1895.
* Покровский Ф. В. Археологическая карта Ковенской губернии. Вильна, 1899.
* Покровский Ф. В. K исследованию курганов и городищ на восточной окрайне современной Литвы // Труды IX apxeoлогического съезда. Mocква, 1897. Т. II, с. 138–196.

## Šaltiniai
Aravakų kalbos

**Aravakų kalbos** – indėnų kalbų šeima, kurios kalbos paplitusios daugiausia Pietų Amerikos šiaurinėje dalyje, o seniau – ir Karibuose. Pavadinimą įgavo nuo galingų aravakų genčių, gyvenusių Gvianos pakrantėse. Seniau aravakų kalbų sinonimas buvo maipurų kalbos, tačiau pagal naujausias lingvistines klasifikacijas maipurų kalbos tapo aravakų kalbų pošeimiu.

## Paplitimas

Aravakų kalbų grupė pagal ją sudarančių kalbų skaičių ir užimamą plotą yra pati didžiausia Lotynų Amerikoje. Nors daugiausiai šiomis kalbomis kalbančių gyvena Gvianoje, Venesueloje, Brazilijos džiunglėse, tačiau arealas pietuose siekia Argentiną, vakaruose – Kolumbiją, Peru. Prie aravakų kalbų priskiriama tainų kalba, vartota Kuboje bei kitos Karibų salų indėnų kalbos, tačiau jos išnyko.

## Gramatika

Kalbas paprastai sudaro po 19 priebalsių ir 6 balses. Pasireiškia nazalizacija, uždari skiemenys reti. Morfologija agliutinacinė, polisintetinė. Naujos reikšmės sudaromos pridedant priesagas ir priešdėlius.

Aravakų kalbų ortografija remiasi ispanų ir portugalų kalbomis, o Belizo garifunų kalba – anglų.

## Klasifikacija
**Aravakų kalbos** (73 kalbos)
* **[[Guachibų kalbos]]** (5 kalbos; guachibų kalba turi 20 000 vartotojų)
* **[[Aravų kalbos]]** (8 ar 9 kalbos; kulinų kalba turi 1300 vartotojų)
* **[[Maipurų kalbos]]** (60 kalbų)
** Šiaurės maipurų
*** **[[Palikurų kalba]]** (1 kalba, ~1200 vartotojų)
*** **Vapišanų-karibų** (tarp jų aravakų. 7 kalbos; Vaju [Goachirų] ~300 000 vartotojų, garifunų [juodųjų karibų] ~100 000 vartotojų)
*** **Žemyno** (15 kalbų; Banivų turi 3000-4000 vartotojų, piapokų ~3000)
** Pietų Maipurų
*** **Kampa** (10 kalbų; ašaninkų ~15-18 000 vartotojų, ašeninkų 18-25 000)
*** **Vidurio** (6 kalbos; Pirų turi ~300 vartotojų)
*** **Amuešų** (2 kalbos; janešų turi 6000-8000 vartotojų)
*** **Puraus-Paranos** (10 kalbų, tarp jų apurinų, mošų, terenų; terenų kalba turi 10 000 vartotojų)

Be to, dar yra 9 nesuklasifikuotos maipurų kalbos.
Rodionas Ščedrinas

**Rodionas Konstantinovičius Ščedrinas** (; 1932 m. gruodžio 16 d. – 2025 m. rugpjūčio 29 d.) – rusų kompozitorius.

## Biografija
Baigė Maskvos chorinio dainavimo mokyklą ir 1955 m. Maskvos konservatorijos J. Šaporino kompozicijos bei J. Fliero fortepijono klases. 1959 m. baigė Maskvos konservatorijos aspirantūrą. Nuo 1965 iki 1969 m. dėstė Maskvos konservatorijoje. 

1973–1990 m. buvo Rusijos kompozitorių sąjungos pirmininkas. Už nuopelnus jam ir žmonai, balerinai Majai Pliseckajai buvo suteikta Lietuvos Respublikos pilietybė. Sukūrė baletų, operų, kantatų, oratorijų, simfonijų, koncertų orkestrui, fortepijonui, chorui, kamerinės muzikos kūrinių.

## Kūryba
;Baletai:
* Arkliukas Kupriukas, 1960 m.
* Karmen siuita, 1967 m., Lietuvos operos ir baleto teatras, 1992 m., rež. Juozas Domarkas, 1997 m.
* Ana Karenina, 1972 m., Lietuvos operos ir baleto teatras 1975 m., 2005 m.
* Žuvėdra, 1980 m.
* Dama su šuniuku, 1986 m.

;Operos:
* Ne vien tik meilė, 1961 m., Lietuvos operos ir baleto teatras, 1973 m.
* Mirusios sielos, 1997 m.
* Lolita, 1993 m.
* Bojarinė Morozova, 2006 m.

## Įvertinimas
* 1972 m. TSRS valstybinė premija
* 1981 m. TSRS liaudies artistas
* 1984 m. Lenino premija
* 1992 m. Rusijos valstybinė premija
* 2003 m. Ordino „Už nuopelnus Lietuvai“ Komandoro didysis kryžius

## Šaltiniai

## Literatūra
* Комиссинский В. О драматургических принципах творчества Р. Щедрина. – М.: «Советский композитор», 1978. – 192 с.
* Тараканов М. Е. Творчество Родиона Щедрина. – М.: «Советский Композитор», 1980. – 328 с.
* Паисов Ю. Хор в творчестве Родиона Щедрина: Исследование. – М.: «Сов. Композитор», 1992. – 240 с., ил.
* Холопова В. Н. Путь по центру. Композитор Родион Щедрин. – М.: «Композитор», 2000. – 310 с., ил.
* Щедрин Р. К. Монологи разных лет. – М.,2002
* Родион Щедрин. Материалы к творческой биографии : Сборник рецензий, исследований и материалов. – М.: МГК им. П. И. Чайковского, 2007. – 488 с., ил.
* Щедрин Р. К. Автобиографические записи. – М.: АСТ, 2008. – 288 с., ил.
Karibų kalbos

**Karibų kalbos** – indėnų kalbų šeima, kurios kalbos paplitusios Pietų Amerikos šiaurėje: nuo Amazonės žiočių rytuose iki Ramiojo vandenyno pakrantės Kolumbijoje (ten jau išnyko). Karibų kalbos taip pat buvo paplitusios ir Mažųjų Antilų salose, kur karibai išstūmė vietinius aravakus. Daugelis karibų kalbų tarpusavyje panašios, todėl kartais išskiriamos kaip viena kitos tarmės. Dėl to, kalbų skaičius skirtingais skaičiavimais svyruoja tarp 25-40, iš kurių 20-30 tebevartojamos. Iš karibų ir aravakų kalbų vietomis susidarė naujos kalbos, kaip antai garifunų kalba Centrinėje Amerikoje. Gausiausiai tebevartojamos karibų kalbos yra karibų ir makušių.

Kai kurie kalbininkai dėl bendrų morfologinių ypatybių karibų kalbas laiko giminingas že ir tupių kalboms.

## Klasifikacija

* Karibų
* Gvianos karibų: tirijo, karichonų, kašujanų [varikjanų], vaivajų, hiškarjanų, akurijo, sikianų-saluma, hianakotų
* Šiaurės Amazonijos karibų: atruahių [atrovarių, vaimirių], makušių, pemonų [arekunų], akavajų [kapongų], patamonų [ingarikų], pavišianų
* Vidurio karibų: vajanų, apalajų, makiritarių [dekvanų], mapojų-jabaranų
* Pietų Amazonijos karibų: bakairių, kuikurų [kalapalų], čikanų, matipuhių [nahukvų], ararų [parų]
* Jukpų: chaprerijų, jupkų, kojaimų
* Panarų
Guillermo Vilas

**Giljermas Apolinarijus Vilas** (; g. 1952 m. rugpjūčio 17 d.) – buvęs profesionalus Argentinos tenisininkas. Buvusi antroji pasaulio raketė. Jis kajerą baigė 1992 metais. Per savo karjerą Giljermas laimėjo 62 ATP titulus. Iš visų laimėtų titulų, keturi buvo laimėti Didžiojo Kirčio turnyruose. Jis profesionalu tapo 1969 metais. Vilas gimė Buenos Airėse. Dabar gyvena Monte Karle, Monake. Žaisdamas tenisą G. Vilas užsidirbo 4 923 882 JAV dolerių. Geriausiai Giljermui sekėsi žaisti ant žolės ir grunto kortų.

## Didžiojo Kirčio turnyrų finalai
### Vienetai: 8 (4:4)
Jimmy Connors

**Džeimsas Skotas „Džimis“ Konorsas** (; g. 1952 m. rugsėjo 2 d.) – buvęs profesionalus JAV tenisininkas. Buvusi pirmoji pasaulio raketė. Džimis profesionalu tapo 1972 metais. Per savo karjerą Konorsas laimėjo 109 ATP titulus. Šis amerikietis laikomas vienu geriausiu visų laikų tenisininku. Jis žaisdamas tenisą užsidirbo 8 641 040 JAV dolerių. Džimis dalyvavo iš viso devyniolikoje Didžiojo Kirčio turnyrų finaluose. Džeimsas laimėjo dešimtyje iš jų. Jis buvo pirmoji pasaulio raketė 160 savaičių iš eilės. Iš viso net 268 savaites. Konorsas yra buvęs amerikiečio Andžio Rodiko treneris.

## Didžiojo Kirčio turnyrų finalai

### Vienetai: 15 (8:7)

#### Dvejetai: 3 (2:1)

#### Mišrūs dvejetai: 1(0:1)
Makušiai

**Makušiai** – indėnų karibų tauta, kartais priskiriama pemonams, gyvenanti Gajanoje ir šiaurės Brazilijoje. Populiacija ~30 tūkst. žmonių. Brazilijoje gyvena apie 19 tūkst. makušių (Roraimos valstijoje, ypač Normandijos savivaldybėje), 9,5 tūkst. Gajanoje (Aukšt. Takutu-Aukšt. Esekibo, Potaro-Siparunio regionuose), 600 Venesueloje. Kalba makušių kalba, priklausančia karibų kalbų šeimai.

Gyvena tiek džiunglėse, tiek kalvų ar savanų srityse. Gyvena bendruomeniniuose kaimuose, įrengtuose ratu apie centrinę aikštę. Santvarka patriarchalinė. Religijoje svarbi saulės ir ugnies simbolika.
Makušių kalba

**Makušių kalba** (*Makushi, Makusi, Teweya*) – karibų kalbų šeimai priklausanti kalba, vartojama indėnų makušių, gyvenančių Brazilijoje (19 tūkst.), Gajanoje (9,5 tūkst.) ir Venesueloje (600). Kalbančiųjų skaičius – 24,6 tūkst. žmonių.

Nors ir artima pemonų kalboms, makušių kalba nėra tarpusavyje suprantama. Brazilijoje labiau išvystyta, išleistas testamentas. Naudoja lotynišką raidyną. Sintaksės sistema: objektas-veiksmažodis-subjektas.

## Nuorodos
*
Vaivajų kalba

**Vaivajų kalba** (*Waiwai, Uaiuai*) – karibų kalbų šeimai priklausanti kalba, vartojama indėnų vaivajų, gyvenančių Brazilijoje ir Gajanoje. Kalbančiųjų skaičius – 3110 žmonių.

Vaivajų kalbai labai artimos katavenų ir salumų kalbos, kurios dažnai laikomos jos tarmėmis.

2002 m. į vaivajų kalbą išversta Biblija. Naudoja lotynišką raidyną.

## Nuorodos
*
Kruonio valsčius

**Kruonio valsčius** () – buvęs administracinis-teritorinis vienetas dabartinės pietų Lietuvos teritorijoje. Centras – Kruonis.

## Istorija

Valsčius įkurtas XIX a. Vilniaus gubernijoje. 1940 m. priskirtas Kauno apskričiai. 1941 m. rugpjūčio pabaigoje – rugsėjo pradžioje vokiečių okupacinės valdžios nurodymu nužudyti 124 Kruonio valsčiaus žydai. Valsčius panaikintas 1950 m. birželio 20 d., jo teritorija perduota Žiežmarių rajonui (12 apylinkių).

|-
| 1869 m. || || 4901 || 420 kiemų  || || 79
|-
| 1874 m. || || 5560 || 455 kiemai  || 11 seniūnijų || 95
|-
| 1880 m. || || 5935 || 455 kiemai  || 11 seniūnijų || 95
|-
| 1885 m. || || 7238 || 499 kiemai  || 10 seniūnijų || 95
|-
| 1890 m. || || 8993 || 499 kiemai  || 11 seniūnijų || 95
|-
| 1923 m.  || 238 || 9529 || 1894 || || 128 gyvenvietės 
|-
| 1932 m. || 169 || 10944 || || 12 seniūnijų  ||
|-
| 1949-01-01  || 232 || || || 12 apylinkių  ||
|}

## Vadovai
* A. Černiavskis, nuo 1882 m.
* Antanas Vedeckas, XX a. tarpukaris 
* Alfonsas Rudzianskas, 1932 m.

## Suskirstymas

## Gyventojai
### Žymūs žmonės

|-
| 1925 || Girgždai || Juozas Degutis, chemikas || 2003
|-
| 1929 || Girgždai || Jonas Grigonis, filosofas ||
|-
| 1929 || Apsuona || Janina Berūkštytė, aktorė || 2016
|-
| 1936 || Užgirėlis || Juozapas Matulaitis, vyskupas ||
|-
| 1941 || Lapainia || Vytautas Morkūnas, hidrotechnikos inžinierius || 2013
|-
| 1949 || Šoliškės || Feliksas Jakubauskas, dailininkas tekstilininkas || 2025
|}

## Šaltiniai
2012 (filmas)

**2012** – 2009 m. JAV apokaliptinė, mokslinės fantastikos veiksmo drama. Filme pasakojama apie tariamą pasaulio pabaigą 2012 metais, pagrįstą majų kalendoriaus ciklo pabaiga.

## Siužetas

Džeksonas Kurtisas (akt. John Cusack) – buvęs fantastinių romanų rašytojas. Tačiau fantastinių romanų rašymas daug turto nesukrovė, tad jis, įpusėjęs gyvenimą užsidirba kaip rusų milijardieriaus Jurijaus Karpovo asmeninis vairuotojas. Nors ir čia dideliais pinigais nekvepia. Galbūt tai, o galbūt nuolatinis gyvenimas fantastinėse erdvėse turėjo įtakos ir asmeniniam gyvenimui – Džeksonas išsiskyręs, tačiau su žmona Keite (akt. Amanda Peet) spėjo susilaukti dviejų vaikų: Nojaus (akt. Liam James) ir Lilės (akt. Morgan Lily).

Džeksonas ir Keitė praeityje išgyveno krizę, bet dabar jų gyvenimas gana ramus, jei nekreiptume dėmesio į tai, jog tikrosios šeimos jau nebėra ir jie gyvena atskirai. Tačiau vieną gražią diena jų – kaip ir milijardų kitų pasaulio gyventojų – gyvenimus aukštyn kojom apverčia ne šiaip kokia ekonominė krizė, o tikra katastrofa. Pasaulį ima krėsti gamtiniai kataklizmai. To priežastis – suaktyvėjusi Saulės veikla. Saulė išspinduliuoja didelį kiekį aktyvių neutrinų, kurie įkaitina Žemės branduolį. Šiuos pokyčius tiriantis geologas Adrianas Helmslis su kolegomis padaro išvadą, kad visuotinė katastrofa neišvengiama.

Galingiausių valstybių vadovai organizuoja gelbėjimosi laivų statybą Kinijos Himalajų kalnuose, į kuriuos pardavinėja bilietus už 1 mlrd. eurų vienam asmeniui. Tuo tarpu žemėje prasideda drebėjimai, tektoninių plokščių persistūmimai, ima šėlti siaubingos audros, o visi veikiantys ir jau neveikiantys pasaulio ugnikalniai prabunda; iš jų ima lyti neregėto dydžio akmenimis bei lietis lavos jūros. Vandenynuose kyla neregėti cunamiai. Nežinia, ar yra vilties, kad Saulė vėl nurims ir viskas grįš į senas vėžes.

Džeksonui tenka gelbėti savo šeimą nuo beveik neišvengiamos pražūties, kurią jam išpranašauja keistuolis Jeloustono parke. Bet Džeksonas ne vienas toks – norintis išgelbėti artimuosius. Pasaulyje yra keli milijardai žmonių ir visiems rūpi išgelbėti savo šeimas arba bent jau išsigelbėti patiems. Džeksonas iš keistuolio gauną žemėlapį, kuriame nurodyta mistinių gelbėjimosi „kosminių laivų“ vieta, tačiau jis nežino, kad neturi bilietų …

## Aktoriai
: *Aktorius – vaidmuo*
* John Cusack – pagrindinis veikėjas Jackson Curtis, buvęs mokslinės fantastikos rašytojas, dabar rusų milijardieriaus asmeninis vairuotojas
* Chiwetel Ejiofor – Adrian Helmsley, JAV prezidento mokslo patarėjas
* Amanda Peet – Kate Curtis, Jackson Curtis buvusi žmona
* Liam James – Noah Curtis, Jackson ir Kate sūnus
* Morgan Lily – Lilly Curtis, Jackson ir Kate duktė
* Thomas McCarthy – Gordon Silberman, Kate gyvenimo draugas, plastinių operacijų chirurgas
* Danny Glover – Thomas Wilson, JAV prezidentas
* Thandie Newton – Laura Wilson, JAV prezidento duktė
* Oliver Platt – Carl Anheuser, JAV prezidento komandos vadovas
* Zlatko Burić – Yuri Karpov, milijardierius rusas
* Beatrice Rosen – Tamara, milijardieriaus ruso draugė

## Išnašos
Rudakaktė gazelė

**Rudakaktė gazelė** (*Gazella rufifrons*) – tikrųjų antilopių (*Antilopinae*) pošeimio dykaraginis (*Bovidae*) žinduolis.

Stirnos didumo gazelė. Kūno aukštis 65-70 cm, masė 25-30 kg. Gelsvai ruda su tamsiai ruda šonine juosta. Papilvė, pasturgalis ir kojų vidinė pusė baltos spalvos. Ant kaktos ryškiai ruda dėmė, galvos šone balsva juostelė. Raguoti patinai ir patelės. Patinų ragai vidutiniškai 30 cm ilgio su ryškiais skersiniais žiedais, nežymiai išlinkę S raidės forma. Patelių ragai menkesni.

Gyvena atvirose sausose vietovėse. Laikosi pavieniui, poromis arba nedideliais būriais. Minta žoliniais augalais, krūmų lapais ir ūgliais. Rujoja spalio - lapkričio ir kovo - balandžio mėnesiais. Nėštumas trunka 6 mėnesius. Gimsta 1 jauniklis. Patelės subręsta 9 mėnesių, patinai - antraisiais gyvenimo metais. Gyvena iki 12 metų.

Paplitusi Afrikos šiaurinėje dalyje nuo Senegalo iki Nubijos.
Kongiariumas

**Kongiariumas** (, iš  'kongijus, toks tūrio matas') - tam tikros talpos indas senovės Romoje ir Romos imperatorių dalintų dovanų tipas.

## Indas
Indo kongiariumo talpa būdavo vienas kongijus (), kuris buvo lygus šešiems sekstarijams.

## Dovana
Ankstyvojoje Romos respublikoje kongijais matuodavo alyvą ir vyną, kuriuos tam tikromis progomis dalindavo žmonėms. Taip žodis *congiarium* ėmė reikšti ir humanitarinį dovanojimą žmonėms. Paprastai taip būdavo dovanojami alyva, vynas, grūdai, pinigai, kiti daiktai. Dovanos kareiviams vadinosi *[[donativas|donativai]]*, nors jas irgi kartais vadindavo *kongiariumais*.

Kongiariumais kartais vadindavo dovanas ar pensijas, kurias duodavo aukštos padėties asmenys savo draugams. 

Fabijus Maksimas (*Fabius Maximus*) Augusto dovanas, teiktas draugams, dėl jų mažumo vadino *heminarijomis*, o ne kongiariumais, nes *hemina* buvo 1/12 kongijaus.

Tiberijus kiekvienam piliečiui davė 75,5 denaro  (300 sestercijų) kongiariumą. Kaligula dukart dalino to paties dydžio kongiariumus. Neronas dalino 400 sestercijų kongiariumą.

Trajano valdymas buvo finansiškai sėkmingas, tačiau jo įprotis dalinti Romos piliečiams didžiulius kongiariumus kėlė griežta pasmerkimą. Jo 99 m. kongiariumas, manoma, buvo tokio pat dydžio kaip ir Nervos (75 denarai piliečiui), bet jo antras ir trečias pinigų dalijimai po kiekvieno Dakijos karo buvo itin išlaidūs - kiekvienam piliečiui davė 650 denarų.

## Nuorodos
Gegužinės valsčius

**Gegužinės valsčius** – buvęs administracinis-teritorinis vienetas dabartinės vidurio rytų Lietuvos teritorije, į šiaurę nuo Kaišiadorių, kairiajame Neries krante. Centras – Gegužinė.

## Istorija

Gegužinės valsčius minimas dar LDK laikais. Vėliau išnyko, trumpam atkurtas 1919 m., netrukus vėl panaikintas, tačiau 1947 m. lapkričio 6 d. atkurtas iš dalies Žaslių valsčiaus ir dalies Kaišiadorių valsčiaus. Galutinai Gegužinės valsčius panaikintas 1950 m. birželio 20 d., jo teritorija perduota Kaišiadorių rajonui (4 apylinkės).

|-
| 1949-01-01  || 196 || || || 4 apylinkės  ||
|}

## Suskirstymas

## Šaltiniai
Mats Wilander

**Matas Vilanderis** (; g. 1964 m. rugpjūčio 22 d.) – buvęs profesionalus Švedijos tenisininkas. Buvusi pirmoji pasaulio raketė. Jis profesionalu tapo 1981 metais. Per savo karjerą Matsas laimėjo 33 ATP titulus. Jis septynis kartus triumfavo Didžiojo Kirčio turnyruose. Vilanderis gimė Vekšėje, Švedijoje. Dabar jis gyvena Aidaho valstijoje, JAV. Žaisdamas tenisą Matsas užsidirbo 7 976 256 JAV dolerių. Jis baigė karjerą 1996 metais. 2002 metais, Vianderis buvo įrašytas į geriausiųjų visų laikų tenisininkų sąrašą.
Kongijus

**Kongijus** (, iš , kuris yra mažybinė forma iš  'kriauklė; kiek telpa į kriauklę') – skysčių tūrio matas, kurį sudarė 6 sekstarijai arba 1/8 amforos, dabartiniais matais – 3,25 litro. Manoma, kad kongijus buvo lygus Senovės Graikijos tūrio matui *chous*.

Yra išlikęs indas, vadinamas *Vespasiano kongijus* arba *Farnezių kongijus*, ant kurio yra užrašas, teigiantis, kad jis padarytas 75 m. pagal Kapitolijaus etaloną.

Plinijus Vyresnysis rašė, kad Novelijus Torkvatas (*Novellius Torquatus*) iš Mediolano gavo pravardę *Trikongijus* (), nes gebėdavo išgerti tris kongijus vyno paeiliui.

## Nuorodos
Petronas Twin Towers

**Petronas Twin Towers** (taip pat žinomi kaip **Petronas bokštai**, arba tiesiog **Bokštai dvyniai**) – dviejų dangoraižių kompleksas, esantis Kvala Lumpūre, Malaizijoje. Buvo pasaulio aukščiausi pastatai nuo 1998 m. iki 2004 m., kai juos viršijo Taipei 101, esantis Taipėjuje, Taivane. Tačiau bokštai vis dar yra aukščiausi pastatai dvyniai pasaulyje.
Mena Suvari

**Mena Suvari** (g. 1979 m. vasario 13 d.) – JAV aktorė, modelis, dizainerė, geriausiai žinoma Angelos vaidmeniu dramoje „Amerikietiškos grožybės“ 1999 m.

## Šeima
Mena Suvari gimė Niuporte, graikų kilmės medicinos darbuotojos Candice ir estų kilmės psichiatro Ando Süvari šeimoje. Turi tris vyresnius brolius, vienas kurių yra kariškis. Vardą *Mena* išrinko senelė, pagal Egipte esančio viešbučio pavadinimą.

## Karjera
Pirmieji Menos Suvari epizodiniai vaidmenys buvo televizijos serialuose „Boy Meets World“ ir „Ligoninės priimamasis“.
1999 metai buvo itin sėkmingi: ji atliko vaidmenis Oskarą laimėjusioje juostoje „Amerikos grožybės“ bei didelio populiarumo sulaukusioje komedijoje jaunimui „Amerikietiškas pyragas“.

Kiti jos žymesni vaidmenys: Edie seriale „Šešios pėdos po žeme“ (ketvirtasis sezonas), Grace Seger filme „Atominis traukinys“.

## Mada
Prieš tapdama aktore, ji penkerius metus dirbo Niujorko agentūroje „Wilhelmina Agency“.

Mena Suvari yra kompanijos Lancôme kosmetikos veidas, jos nuotraukos buvo spausdintos žurnale Vogue. Bendadarbiaujant su **Echo Design** sukūrė
šalikų kolekciją.

## Asmeninis gyvenimas
2000 metų kovo 4 dieną Mena Suvari ištekėjo už septyniolika metų vyresnio vokiečių kinematografininko Roberto Brinkmanno. Pora oficialiai išsiskyrė 2005 metų gegužę. 2008 metais susižadėjo su italų kilmės kanadiečiu koncertų organizatoriumi Simone Sestito.

Mena Suvari taip pat žaidžia pokerį.

## Filmai

## Televizija

## Apdovanojimai

BAFTA

* 1999 m. – Geriausia antrojo plano aktorė filme Amerikos grožybės.

**Blockbuster Entertainment Award**

* 2000 m. – Geriausios naujos aktorės nominacija (balsavimas internetu).

## Nuorodos

* http://www.menasuvarifan.com/
Kindija

**Kindija** () – trečias pagal dydį Gvinėjos miestas ir subprefektūra. Miestą kerta Konakrio-Kankano geležinkelis, plentai į Konakrį, Mamu, Telimelę, Makenį (Siera Leonė). Apylinkėse verčiamasi žemės ūkiu (auginami ananasai, kukurūzai, bananai, citrusai, manijokai, ganomi galvijai). Medienos apdirbimo, maisto pramonė. Audimo amatai.

## Demografija
Kindijoje gyvena daug etninių grupių, tačiau dauguma yra susai. Mieste yra beveik visų šalies etninių grupių. Kindijoje apskaičiuota apie 9 000 Siera Leonės gyventojų. Populiariausia kalba Kindijoje yra susų kalba.

## Šaltiniai
Tiffany Thiessen

**Tiffany Thiessen** (g. 1974 m. sausio 23 d.) – JAV aktorė, žinoma vaidmenimis TV serialuose jaunimui Pagaliau skambutis! ir Beverly Hils, 90210.

## Aktorės karjera

1987 metais Tiffany Thiessen buvo išrinkta „Miss Junior America“, o po metų laimėjo žurnalo Teen „Great Model Search“ konkursą. Būdama penkiolikos, gavo vaidmenį TV seriale Pagaliau skambutis!. Serialo filmavimas su tęsiniais truko šešerius metus, taip pat buvo sukurti keli TV filmai. Jos herojės Kelly Kapowski vaidmuo padėjo Tiffany Thiessen išgarsėti bei laimėti **Best Young Actress** titulą 1989 metais.

Pasibaigus šio serialo filmavimui, prodiuseris Aaronas Spellingas davė jai vaidmenį kitame populiariame seriale Beverly Hils, 90210, kur Tiffany Thiessen atliko Valerie Malone vaidmenį.

Dažniausiai ji atlieka kviestinių personažų vaidmenis įvairiuose serialuose bei draminius vaidmenis TV filmuose.

## Muzikos vaizdo klipai

Tiffany Thiessen vaidino grupės **Vertical Horizont** vaizdo klipe “You’se a God** bei [[Australija|australų]] atlikėjo **Ben Lee** „American Television“.

== Režisierės karjera ==

[[2005]] metais Tiffany Thiessen debiutavo kaip režisierė trumpametražiu filmu **Just Pray**. Tai buvo pimasis jos įkurtos prodiuserių kompanijos **Tit 4 Tat Productions** darbas.

Buvo viena iš [[1996]] metais sukurto TV filmo „Buried Secrets“ prodiuserių.

== Asmeninis gyvenimas ==

Nuo 2001 iki 2003 metų ji buvo susižadėjusi su aktoriumi [[Richard Ruccolo|Richardu Ruccolo]], su kuriuo susipažino filmuojant juostą **Two Guys and a Girl**.

2005 metais liepos 9 dieną ištekėjo už aktoriaus [[Brady Smith]]o.

== Filmai ==



== Nominacijos apdovanojimams ==

**Teen Choise Awards**

* 2003 m. – TV aktorė dramoje „Fastlane“.

**Young Artist Awards'''

* 1989, 1991, 1992 m. – vaidmuo seriale Pagaliau skambutis!.

## Nuorodos

* http://www.tiffanithiessen.com/.
Peršokšna

**Peršokšna** – upė rytų Lietuvoje, kairysis Lakajos intakas. Išteka iš Peršokšnų ežero ir teka į pietryčius Labanoro giria. Įteka į Lakają į vakarus nuo Šeškuškės. Visa vaga patenka į Žeimenos ichtiologinį draustinį.

Didžiausia gyvenvietė prie Peršokšnos – Januliškis.

Upėvardis kildinamas nuo šaknies *perš-*: *pra-paršas, pro-perša, pra-perša* („neužšalusi vieta lede, miško retesnė vieta“, plg.  „praraja, bedugnė, tarpeklis“).

## Šaltiniai
Konkvizitorius

**Konkvizitorius** () – valdininkas Senovės Romoje, atsakingas už verbavimą į kareivius. Keliaudavo po šalį ir agituodavo eiti į kareivius, kai stigdavo kareivių daliniams sukomplektuoti. Kartais už tokią agitaciją atsakingus asmenis nutarimu paskirdavo Romos senatas.
Konsularis

**Konsularis** () – Senovės Romos titulas, dažnai susijęs su užimamomis pareigomis.

Konsulariais būdavo vadinami visi buvę konsulai. Dalis Romos pareigų būdavo galima užimti, jei esi buvęs konsulas (konsularis).

Konsulario titulą turėdavo ir daugelio Romos provincijų valdytojai (*provincijų rektoriai*, ) vėlyvosios Romos imperijos laikais. Pagal maždaug 400 m. šaltinį *[[Notitia Dignitatum]]* šias provincijas valdė konsulariai:
* Penkiolikoje Rytų imperijos provincijų:
** penkiose Oriento diecezijos provincijose: Palestina, Finikija, Sirija, Kilikija ir Kipras
** trijose Azijos diecezijos provincijose: Pamfilija, Helespontas, Lidija
** dviejose Ponto diecezijos provincijose: Galatija ir Bitinija
** dviejose Trakijos provincijose: Europa ir Trakija
** trijose Ilyrike (): Kreta, Makedonija ir Viduržemio Dakija
* Dvidešimt vienoje Vakarų Imperijos provincijoje:
** Vienoje Panonijos diocezijos provincijoje: Panonija
** aštuoniose Italijos provincijose: Venecija ir Histrija, Emilija, Ligūrija, Flaminija ir *Picenum annoniarum*, *Tuscia et Umbria*, *Picenum suburbicarium*, Kampanija ir Sicilija
** dviejose Afrikos provincijose: Byzaciumas ir Numidija
** trijose Ispanijos () provincijose: Betika, Luzitanija, Galecija ()
* šešios Galijoje: *Viennensis*, *Lugdunensis prima*, *Germania prima*, *Germania secunda*, *Belgica prima* ir *Belgica secunda*
* dviejose Britanijos provincijose: *Maxima Caesariensis* ir *Valentia*.

Konsulariais vadino ir kai kuriuose valdininkus, pvz., *vandens konsularis* (), prižiūrėjęs vandens tiekimą.
Rod Laver

**Rodnis Džordžas "Rodas" Leiveris** (; g. 1938 m. rugpjūčio 9 d.) – buvęs profesionalus Australijos tenisininkas. 

Buvusi pirmoji pasaulio raketė. Profesionalu tapo 1962 m. Per savo karjerą R. Leiveris laimėjo 40 ATP titulų, iš viso laimėjo 11 Didžiojo Kirčio turnyrų. R. Leiveris pirmąja pasaulio rakete buvo septynerius metus iš eilės. Kartu su Rodžeriu Federeriu, Pitu Samprasu ir Bjornu Borgu yra laikomas geriausiu visų laikų tenisininku. R. Leiveris ir Rojus Emersonas yra vieninteliai tenisininkai, kuriems per savo karjerą pavyko visus Didžiojo Kirčio turnyrus laimėti po du kartus.
Gvinėjos demografija

Šiame straipsnyje pateikiami statistiniai duomenys apie **[[Gvinėja|Gvinėjos]] demografiją**.

**Gyventojų skaičius:** 10 057 975 (2009 m. apsk.)

**Struktūra pagal amžių:**
* *0-14 m.:* 42,8 %
* *15-64 m.:* 53,7 %
* *65 m. ir daugiau:* 3,5 % (2009 m. apsk.)

**Gyventojų amžiaus [[mediana]]**:
* *Bendra:* 18,5 m.
* *Vyrų:* 18,2 m.
* *Moterų:* 18,7 m. (2009 m. apsk.)

**Metinis populiacijos prieaugis:** 2,572 % (2009 m. apsk.)

**[[Gimstamumas]]:** 37.52 gimimų/1000 gyv. (2009 m. apsk.)

**[[Mirtingumas]]:** 11 mirčių/1000 gyv. (2009 m. apsk.)

**[[Migracijos indeksas]]** (per metus imigravusių į šalį ir emigravusių iš šalies žmonių skirtumas): 0,8 migrantų/1000 gyv. (2009 m. apsk.)

**Miestuose gyvenančių žmonių procentas**: 34 % (2008 m.)

**Miestuose gyvenančių žmonių procento metinis kitimas**: 3,5 % (2005-2010 m. apsk.)

**Lyčių pasiskirstymas:**
* *Gimimo metu:* 1.03 vyro vienai moteriai
* *Jaunesniems nei 15 metų:* 1.02 vyro vienai moteriai
* *15-64 metų:* 1 vyras vienai moteriai
* *65 metų ir vyresniems:* 0.78 vyro vienai moteriai
* *Visai populiacijai:* 1 vyras vienai moteriai (2009 apsk.)

**Kūdikių mirtingumas per pirmuosius gyvenimo metus:** 65,22 mirusiųjų/1000 gimimų (2009 apsk.)

**Vidutinė gyvenimo trukmė:**
* *Bendra:* 57,09 m.
** Vyrų:* 55,63 m.
* *Moterų:* 58,6 m. (2009 apsk.)

**Vaisingumo rodiklis:** 5.2 vaiko vienai moteriai (2009 apsk.)

**Užsikrėtusių ŽIV/AIDS**: 87000 (2007 apsk.)

**Etninės grupės**: Fulbiai 40 %, mandingai 30 %, susu 20 %, mažesnės etninės grupės 10 %

**Religijos**: Musulmonai 85 %, krikščionys 8 %, vietiniai tikėjimai 7 % 

**Kalbos**: Prancūzų (oficiali), kiekviena etninė grupė turi savo kalbą

**Vyresnių nei 15 metų žmonių raštingumas**:
* *Bendras*: 29,5 %
* *Vyrų*: 42,6 %
* *Moterų*: 18,1 % (2003 apsk.)

## Šaltiniai

* CŽV pasaulio faktų knyga: Gvinėja (angliškai)
Ken Rosewall

**Kenetas Robertas "Kenas" Rousevalas** (; g. 1934 m. lapkričio 2 d.) – buvęs profesionalus Australijos tenisininkas. Buvusi antroji pasaulio raketė. Jis profesionalu tapo 1957 metais. Per savo karjerą Kenas laimėjo 28 ATP titulus. Rousevalas laimėjo iš viso septynis Didžiojo Kirčio turnyrus. Žaisdamas tenisą jis užsidirbo 1 600 300 JAV dolerių. Robertas karjerą baigė 1980 metais. Rousevalas yra laikomas vienu geriausiu visų laikų tenisininku.

Šiuo metu Kenas gyvena Sidnėjuje, Australijoje. Jis vis dar dažnai pažaidžia tenisą.